..............(sz.) napirend

Előterjesztve:

Gazdasági és Tulajdonosi Bizottsághoz

**ELŐTERJESZTÉS**

**A Képviselő-testület 2017. október 26-i rendes ülésére**

**Tárgy:** Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

**Készítette:** ……………………………………

dr. Láng Orsolya

Vagyonhasznosítási és Ingatlan-nyilvántartási Osztály vezetője

**Egyeztetve:** …................................................

Dankó Virág

alpolgármester

………………………………..

Fermin Antonio Pineda

gazdasági igazgató

**Látta:** ....................................................

dr. Szalai Tibor

jegyző

…………………………………

dr. Murai Renáta

jegyzői igazgató

Napirend tárgyalása zárt ülést nem igényel!

**Tisztelt Képviselő-testület!**

A Budapest Főváros II. Kerületi Önkormányzat Képviselő-testületének 34/2004.(X.13.) önkormányzati rendelete (továbbiakban: **R.**) tartalmazza az Önkormányzat vagyonára, a tulajdonosi jogok gyakorlására, továbbá az Önkormányzat tulajdonában lévő lakások és nem lakás céljára szolgáló helyiségek elidegenítésére, bérbeadására vonatkozó részletes szabályokat.

Az R. 2. melléklete tartalmazza az Önkormányzat kizárólagos tulajdonában álló forgalomképtelen ingatlanokat.

Az elmúlt időszakban KVSZ szerinti kötelező szabályozás miatt végrehajtott telekalakítások, telekhatár-rendezések következtében megszűntek közterületi ingatlanok, illetve újak kerültek kialakításra, ezért szükséges az R. 2. mellékletének módosítása az alábbiak szerint:

Az R. 2. melléklete – Forgalomképtelen ingatlanok köre – az alábbi közterületi ingatlannal egészül ki, mely ingatlan a nemzeti vagyonról szóló 2011. évi CXCVI. törvény 5. § (3) bekezdésének a) pontja alapján a helyi önkormányzat kizárólagos tulajdonát képező nemzeti vagyonba tartozik:

* Budapest II. kerület, belterületi, (54283) helyrajzi számon nyilvántartott, 1028 Budapest, Mester u. 8. szám alatti, „kivett közút” megnevezésű ingatlan.

Az **R**. 2. mellékletéből telekalakítás miatt megszüntetésre kerülő, alábbi ingatlan törlése indokolt:

* Budapest II. kerület, belterületi, (11717/2) helyrajzi számon nyilvántartott ingatlan.

A Képviselő-testület 144/2017.(V.25) határozatában határozatlan időre szóló, folyamatos bérlőkijelölési jogot biztosított a Budapesti Rendőr-főkapitányság részére az alábbi önkormányzati bérlakások tekintetében, mely lakások a nemzeti vagyonról szóló 2011. évi CXCVI. törvény 5. § (2) bekezdése alapján közvetlenül kötelező önkormányzati feladatkör (lakásgazdálkodás) ellátását szolgálják, ezért 2. mellékletbe történő felvételük indokolt:

* Budapest II. kerület, belterületi, 13166/1/A/50 helyrajzi számon nyilvántartott, természetben 1024 Budapest II. kerület Káplár utca 15-17. 4. emelet 9. ajtó alatti, „lakás” megnevezésű ingatlan,
* Budapest II. kerület, belterületi, 13166/5/C/32 helyrajzi számon nyilvántartott, természetben 1024 Budapest II. kerület Pengő utca 6-8. 4. emelet 1. ajtó alatti, „lakás” megnevezésű ingatlan.

A Budapesti Rendőr-főkapitányság a fentiekkel egyidejűleg az alábbi önkormányzati bérlakások tekintetében lemondott bérlőkijelölési jogáról, mely lakások a nemzeti vagyonról szóló 2011. évi CXCVI. törvény 5. § (2) bekezdése alapján közvetlenül kötelező önkormányzati feladatkör (lakásgazdálkodás) ellátását a továbbiakban már nem szolgálják, ezért 2. mellékletből történő törlésük indokolt:

* Budapest II. kerület, belterületi, 12863/0/A/21 helyrajzi számon nyilvántartott, természetben 1024 Budapest II. kerület Keleti Károly utca 29/A. 3. emelet 19. ajtó „felülvizsgálat alatt”, „lakás” megnevezésű ingatlan,
* Budapest II. kerület, belterületi, 15042/3/A/2 helyrajzi számon nyilvántartott, természetben 1025 Budapest II. kerület Mandula utca 20. alagsor 1. ajtó alatti „lakás” megnevezésű ingatlan,

valamint az alábbi ingatlan katasztrófalakásként történő használata megszűnt:

* Budapest II. kerület, belterületi, 13680/0/A/11 helyrajzi számon nyilvántartott, természetben 1027 Budapest II. kerület Erőd utca 14. 1. emelet 9. ajtó alatti „lakás” megnevezésű ingatlan.

A rendelet-módosítás melléklete a nagy terjedelmére tekintettel papír alapon nem került sokszorosításra, az az ülésen megtekinthető.

A rendelet-módosítás tárgyában Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján a Képviselő-testület jogosult dönteni.

A rendelet elfogadásához minősített többségű szavazati arány szükséges.

A Gazdasági és Tulajdonosi Bizottság az előterjesztést megtárgyalja, javaslata a képviselő-testületi ülésen szóban kerül ismertetésre.

Kérem a Tisztelt Képviselő-testületet az előterjesztés megtárgyalására, és az alábbi rendelet-módosítási javaslat elfogadására.

*A rendelet módosítás elfogadásához minősített többségű szavazati arány szükséges.*

Budapest, 2017. október 13.

**Dr. Láng Zsolt**

Polgármester

[A rendelet módosítás melléklete](2%20%20melléklet%20módosítás%202017.%20október.pdf)

**Budapest Főváros II. Kerületi Önkormányzat** **Képviselő-testületének …./2017.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
|  | Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.  **1. §**  (1) Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet melléklete lép. |
|  | **2. §**  E rendelet 2017. november 1. napján lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat Képviselő-testületének …./2017.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.

**1. §**

(1) Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet melléklete lép.

**2. §**

E rendelet 2017. november 1. napján lép hatályba és az azt követő napon törvény erejénél fogva hatályát veszti.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

**ÁLTALÁNOS INDOKOLÁS**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) módosítása, illetve pontosítása vált szükségessé a KVSZ szerint végrehajtott kötelező szabályozás miatti telekalakítások, telek-határrendezések, továbbá a kötelező önkormányzati feladatok ellátását szolgáló ingatlankör változása miatt.

**RÉSZLETES INDOKOLÁS**

**1. §-hoz:**

Az R. 2. melléklete az Önkormányzat kizárólagos tulajdonában álló forgalomképtelen ingatlanokat tartalmazza.

Az elmúlt időszakban kötelező szabályozás miatti telekalakítás, telekhatár-rendezés folytán új közterületi ingatlan került kialakításra, valamint a Képviselő-testület 144/2017.(V.25) határozatában határozatlan időre szóló, folyamatos bérlőkijelölési jogot biztosított a Budapesti Rendőr-főkapitányság részére, melyre tekintettel az Önkormányzat kizárólagos tulajdonában álló, az R. 2. mellékletében felsorolt forgalomképtelen ingatlanok köre a Budapest II. kerület, belterületi, (54283) helyrajzi számú közterületi ingatlannal, továbbá a Budapest II. kerület, belterületi, 13166/1/A/50 helyrajzi számú, valamint a Budapest II. kerület, belterületi, 13166/5/C/32 helyrajzi számú lakásokkal egészül ki.

Az R. 2. mellékletéből telekalakítás miatt kikerül a Budapest II. kerület, belterületi, (11717/2) helyrajzi számú ingatlan. Az R. 2. mellékletéből törlésre kerülnek a Budapest II. kerület, belterületi, 12863/0/A/21 helyrajzi számú, a Budapest II. kerület, belterületi, 15042/3/A/2 helyrajzi számú, valamint a Budapest II. kerület, belterületi, 13680/0/A/11 helyrajzi számú lakásingatlanok tekintettel arra, hogy a felsorolt lakások nem szolgálják a nemzeti vagyonról szóló 2011. évi CXCVI. törvény 5. § (2) bekezdése alapján közvetlenül kötelező önkormányzati feladatkör (lakásgazdálkodás) ellátását.

**2. §-hoz:**

A hatályba léptető rendelkezést tartalmazza.